## DANI OTVORENIH VRATA

## (PROGRAM)

1. RADIONICA (UČIONICA 7)

***Organizatori radionice:*** *prof. Farmaceutskog smjera Iva Orlović i prof. Biologije, Anatomije i Fiziologije Albina Lončar*

***Teme radionice:***

*Mikroskopiranje u digitalnom okruženju* -Mikroskopiranje različitih preparata uz pomoć modernog mikroskopa, te prikaz vidnog polja na zaslonu.

*Upoznajmo ljudsko tijelo na modelu*- Na kosturu i na modelima  učenici će prepoznavati dijelove tijela, a učenici naše škole upoznat će ih s medicinskom terminologijom.

*Spašavanje života (oživljavanje)-* Učenici će demonstrirati postupak spašavanja života na lutki za oživljavanje te demonstrirati postupanje u hitnim situacijama.

*Izrada ulja za skidanje šminke*- Učenice škole će izraditi jednostavno ulje za njegu trepavica i skidanje šminke oko očiju koristeći sirovine, posuđe i opremu iz školskog laboratorija. Također će demonstrirati izradu infuza i macerata iz ljekovitih biljaka, u narodu poznatom kao " kuhanje čaja" te ih poslužiti kao okrjepu.

*Priprema infuza i macerata- čajeva za okrjepu*- Učenici će demonstrirati izradu infuza i macerata iz ljekovitih biljaka, u narodu poznatom kao " kuhanje čaja" te ih poslužiti kao okrjepu.

Pofesorica će detaljnije predstaviti sve stručne predmete koje učenike očekuju u školovanju za farmaceutstog tehničara, kao i mogućnosti koje im se otvaraju nakon srednjoškolske izobrazbe.

1. RADIONICA ( URED PSIHOLOGA)

***Organizator radionice****: prof. Psihologije i Etike, psihologica Rajna Sušanj*

***Tema radionice****: Saznajte koji ste tip temperamenta?*

Dan otvorenih vrata prilika je i za upoznavanje sa školskim psihologom. Temu razgovora, naravno, biraju naši budući prvašići i njihovi roditelji.

Svako dijete može biti zadovoljno i uspješno u učenju, a psiholog je tu da pomogne u planiranju, organizaciji učenja, a od velike pomoći može biti i u usvajanju novih, efikasnijih tehnika učenja, te svakako motiviranju učenika.

Ukoliko se želite malo i zabaviti, riješit ćemo s vama Upitnik tipa temperamenta. Svako dijete je jedinstveno, sa svojim psihološkim i emocionalnim karakteristikama, pa prema tome ima i svoj temperament.

Obzirom da temperamentuslovljava način na koji promatramo i doživljavamo sve što nas okružuje, kako se ponašamo, kako vidimo druge,  kratkim i zabavnim testom otkrit ćete emocionalnu pozadinu, pozitivne i negativne aspekte svog tipa temperamenta!

1. RADIONICA (UČIONICA 5)

***Organizator radionice****: prof. Profesor Povijesti, Filozofije, Etike i Logike Luka Frlan*

***Teme radionice****:* Učenici će zajedno sa profesorom, na interaktivnoj mapi demonstrirati što su pripremili i naučili u sklopu projekta Industrijska baština i nastave povijesti.

1. RADIONICA (UČIONICA 2)

***OrganizatorI radionice****: prof. Fizike Koraljka Spajić i prof. Kemije Kristina Prezelj*

***Tema radionice:*** Učenici zajedno sa profesoricama pripremiti će jednostavni demonstracijski pokus koji mogu novodošli učenici i roditelji po želji sami izvesti. Pripremit će zanimljivije aparature, objasniti postav laboratorija i predstaviti glavne i izborne predmete.

1. RADIONICA (KABINET ZA FIZIOTERAPIJU)

***Organizator radionice:*** *prof. iz Uvoda u rehabilitaciju, Fizikalne terapije, Masaže, Kineziterapije i Osnova kineziologije, Tomislav Budimir*

***Tema radionice:*** Učenici II-f razreda smjera fizioterapeutski tehničar, zajedno sa profesorom predstavit će svoj smjer te praktični dio nastave koji se provodi kroz stručne predmete poput masaže i osnova kineziologije.

1. RADIONICA (KABINET ZA INFORMATIKU)

***Organizator radionice****: prof. Iz Geografije i izbornih predmeta Patrk Krpan,*

 *prof. Iz kemije Kristina Prezelj, prof. Iz informatike, matematike i računalstva Andrea Maradin*

***Tema radionice:*** Demonstracija programa na računalu

*GIS - GIS* je informacijski sustav za obradu prostornih podataka kojeg koriste brojni softveri. U sklopu izbornog predmeta Geografija s informatikom naša škola koristi QGIS, najpoznatiji takav program otvorenog koda. Radom u programu produbljujemo znanja iz Geografije izrađujući brojne tematske karte, reljefne karte te vršeći prostorne analize.

*Izrada skripte iz kemije* - Web aplikacija MolView - učenici će u tom programu izrađivati trodimenzionalne modele raznih molekule i tako vizualizirali poznate kemijske spojeve. Naučiti će izvesti izrađene molekule u obliku fotografije te tako izvezene fotografije ukomponirati u vlastitu skriptu za učenje. Učenici škole demonstriraju navedene programe učenicima koji dođu te s njima izrade pokoji primjer u samom programu.

|  |  |  |
| --- | --- | --- |
|

|  |
| --- |
|  |

 |  |